
UNITATE NAŢIONALĂ... 


Lin călător sosit. de peste munți ne povesteşte unul 
din epizoadele cele mai mișcătoare şi tragice ale războ- 
iuiui. Era în luptele din Carpaţi. Un batalion din regimen- 
tul al ... lea, români, se găsea în prima linie, îngropat în 
îrangee. Înte'o noapte liniștită de primăvară, când bom- 


_bardamentul încetase, când pușeăturile muriseră, sub liniş- 


tea senină şi mare a holţii diamantate, un glas de doină 
se ridică din tranșeea noastră. 

|  Imtâi înnăbuşit şi sfios, ca primii pași sovăitori ai 
omului care se relrage spre a-și lua avâni în fața unui 


“obstacol. Apoi, plină, caldă şi prelung— tremurătoare: doina 


de pe Târnave sa îanălță în tăcerea naturii încremenite. 

Era când o rugăciune, când un blestem, când o visare, 
când un plâns în glasul voinicului. lu suiri și coboriri mă- 
estrite, în undoieri şi mlădieri nesfârşit de nuanţate, când 
întrun pianissimo impereeptibil, când puternice și sonor, 
cântecul, românesc înfiora noaptea Carpaţilor. Pe urmă, 
începutul făcut, alte glasuri, aspre sau dulei, se întovără- 
șiră în acelaș cântece. Bra un cor improvizai, o. ivranșee 
cântătoara. 

Și când doina se stinse în ultimele-i pâlpăiri, ca o 


lumină ee se mistuise arzând, după o tăcere seurtă voinicii 


de-pe Târnave şi de pe Murăş avură o surpriză. De din- 
coZo, din prima tranșee rusească, dela o sută de metri 
abea, aceiași doină, cu aceleaș imlădieri de duioşie, —cu ace- 
leași cuvinte, se. ridică. de-odată. Bra ca o halucinație noc- 
turnă și, fotuşi, era adevărat. Cântau basarabenii. Şi dela 
un timp ardelenii şi basarabenii îşi mână glasurile. | 

Fără să se ştie, jără.să se fi văzut, aceşti oameni, 
trăind departe la cinei sute de kilometri unii de alţii, îşi 

ştiau cântecul, ştiau melodia și fextul. Bra poate cea mai 
sublimă, cea mai cutremurătoare documantare a omoge- 
neităţii noastre ca neam; era un măreț imn inconștient al 
unităţii noastre naţionale. Ceeace istoricii și savanții, cer- 
cetătorii și bucherii răușiseră să dovedească .prin lungi 
studii, oamenii aceştia fără a se vedea încă, își dovedeau 
în mod spontan, traducând în ceea mai vie realitatez învă- 


țătura unei teorii aride. 
Când cântecul încetă, continuă povestetitorul venit 


de-acasă, o conversațiune se angajă între ţărani români, 


îmbrăcaţi în diferite uniforme. 
— Veniţi la noi! strigară ardelenii. 


— Deniţi la noil răspunseră basarabenii. 

Chemările durară mult timp, căci fiecare părie, îndem- 
nată de comandanții ei ruşi şi austriaci, căuta să câştige - 
gloria de a fi dezarmat pe „adversari“. | 

A doua zi dimineaţa, comandantul batalionului aus- 
triae raportă superiorilor săi situaţiunea în care se găsea. 
El ceru cea, în interesul succesului, trupa lui să fie mutată 
în alt sector-al frontului. Drept răspuns, el primi ordinu 
să atace. Şi atunci se petreci una din cele. mai grozave 
tragedii ce s'au văzut în acest război. Odată, de două ori, 
de trei ori, batalionul înnaintă şi fu respins. „Rușii“ con- 
tra-atacară şi avură aceiași soartă. După câteva ceasuri, 
un morman de leşuri acoperea terenul dintre cele două 
tranşee. Pe alocuri el se înnălţa la înnălțime de un metru 
şi mai bine. Şi-atunci comandantul austriace ordonă, laun 
nou .contra-atac rus, a se trage nu peste ci- prin leşuri. Se 
ştie că glonţul din arma Manlicher perforează până, la 
“şapte trupuri omeneşti fără să se oprească în ele. Această 
- experienţă permitea batalionului austriac să tragă în ruşi 
fără a expune capetele soldaţilor cari nu se mai înnălțau 
ca să ochească. | 

Inainte de a atinge ţinta vie, gloanţele austriace tre- 


ceau prin un mediu de ținte moarte, prin cadavrele 'sol- 
daţilor căzuţi. 


Spre seară „austriacii“ erau victorioși. Ruşii fuseseră 
iagonţi; tranşeea lor era ocupată. Dar când se procedă 
la îngroparea morţilor a trupurilor literalmente ciuruite de 
gloanţe, aproape o mie de cadavre se: numără, 

O mie de români în diferite uniforme zăceau trântiţi 
într'o masă de carne informă. Acei cari în preseară cân- 
taseră. împreună, azi tăceau amestecați în același amal- 
gam îngrozitor de trupuri frânte şi mutilate. Porniseră de 
departe, de cine știe unde, şi, fără să se vadă, fără să se 
ştie, inimile lor se dibuiseră întâi, în neștire, pe întunerec, 
se întâlniseră şi se înţeleseseră pe acceptul particular al 
aceleiași fraze muzicale, se cunoscuseră pe bătaia ace- 
luiaș ritm, prin telepatia misterioasă a aceluiaș suflet ua- 
jional care se recunoaşte fără a se vedea: 


* 


Am rămas înfiorat de povestirea oaspetelui din Ardel, 
Aspectul cadavrelor, vedenia mormanului de carne româ- 
nească însângerată ma urmărit încă multă vreme. Neno- 
rocit neam! Niciodată un simbol mai cumplit şi mai sinistru 
al trecutului său nu a fost realizat ea în acea luptă din 
Carpaţi. De sute, de aproape două mii de ani, peste gra- 
„niţele ce-l despărţese, sujletul se întâlneşte, fără ca tru- 
purile să se vadă, în aceleaş manifestări, în aceleaș forme 
de simţire şi de gândire. Noaptea în tăcere, din noroiul 
şi din tranșeele suferinţii sale seculare se înnalţă, minu- 
nat de clar și pătruuzător, cântecul unităţi sale sujletești. 
lar ziua când trupurile se întâlnesc, înşirate în diferite/ 
tabere de răzhoi, ele se încaeră și se îneleştează în furia 
" luptei fratricide. 

In mormanul de cadavre amestecate, sa realizează 
cea mai grozavă nuitate fizică, în ironică opoziţie cu nui- 
tatea sufletească, realizată eu o clipă mai înnainte... 

Cine este vinovatul acestei tragice, sorţi de ucigaşe 
contradicţie ? Istoria ? Imprejurările ? Aşa se spune. Decât, 
o observaţie. Aiâta timp cât un popor ca al nostru a zăcut 
în întunerecul inconștienți „împrejurările“ puteau să fie 
„singure vinovate. | i 

Azi când conştiinţa călăuzeşte sau ar frebui să că- 
lănzească popoarele, putem să ne absolvim de orice vină? 

Gh, Popp. 

DE MORTUIS.. 


Presa ungurească și nemțească de peste munți— în frunte cu 
ziarele oficioase ale guvernului din Budapesta—reproduc comunica- 
tele stai ului maior austro-ungar, în cari se aduc laude regimentelor 
românești. “Comentariile “acestei presa sunt, poate, şi mai elogioase 
“decât înseşi comunicatele cari le-au inspirat, 

Recunosc acum şi Ungurii că Românii au fost întotdeauna un 
popor credincios dinastiei şi țării în care s'au născut; că 'soldatul 
român luptă cu vitejie și dispreţ de” moarte ori unde l-ai trimite, 

Aşa s'au luptat regimentele de armată teritorială 21, 22, 23 şi 
24, recrutate aproape numai dintre Români. Mai ales vitejia acestor 
regimente aste legendară. Ele au îost vreme de-o lună de zile şi 
mai bine fără întrerupere în linia întâi de foc, câștigându-și Tenu- 
mele de «regimente de asalt». O lună de zile şi mai bine, presa. 


ungurească a scris numai despre vitejia acestor regimente, pe cari 


le indica când cu numărul lor, când cu! denumirea colectivă de. 
«regimente românesti din Transilvania». 

| Apoi... nu Sa mai scris nimic daspre ela, “abia a amuţit și 
oricât da muli ai îi răsfoit ziarele, nai fi putut descoperi un rând 
măcar referitor la acesta regimente. In schimb puteai citi despre 
viteția altor regimente. 

Primul regiment care a intrat în Lemberg, după recucerirea lui, 
a fost regimentul românesc 33 dela Arad. Ziarele ungureşti lăudau 
viteția „lui în articole lungi şi spuneau că a intrat în Lemberg cân- 
tână «Deșteapiă-fe Române». Câteva zile s'a scris numai despre 
aces! regiment şi. despre vitejia şi avântul fără pereche al soldaților 
români aparţinători lui. Apoi... nu Sa mai scris nimic 0espre el, 
Presa 'a încâput să-l ignoreze .ca să aducă laude altui regiment. 

La asallul cetăţii /vangorod sa distins înaintea tuturor celor- 
lalte trupe cari luptau acolo, regimentul - românesc 50 dela Alba- 
Julia, cesti regiment a luat el singur, cu asalt, 8 puncte însemnate 
de prijin şi a cucerit 16 mitraliere, 8 tunuri şi mult alt material ce 
răsboiu i. 

___ Elogiile cari se aduc Românilor din acest regiment mai ţin și 
vor mai ține poate câteva zile ca apoi să amulească Odin nou şi 
din nou să reînvie în legătură cu alt regiment... 2 

Presa românească din Regat a reprodus, cu vădită satistacţie, 
comunicatele aceste ungurești pline de elogii la adresa soldaţilor 
români și n'a văzut în ele decât recunoașterea, ce-i drept tardivă, 
şi Oin partea Ungurilor a înaltelor însuşiri militare pa cari le posedă 
Românul; le-au reprodus poate și cu regretul că atâţia oșteni bravi 
au trebuit să moară pentru un ideal nu numai s7rein, dar dușman 
idealulului lor românesc. Intreaga această presă românească s'a. mulţu- ' 
mit să vază suprafaţa strălucitoare a comunicatelor, fără să-şi dea 
osteneala a analiza aceste comunicate și sub alt raport. 

Este adevărat că Ungurii recunosc şi ei, azi, vitejia soldaţilor 
români, a acelorași soldați români pe cari înainte cu un an, cână 
isbucnise războiul, nici nu voia să-i admită. că există, deşi atunci 
numărul lor, era %e cinci Ori mai mare decât este azi. Aceiaşi sol- 
dați cari mai târziu erau pentru ofițeri şi comandanţi unguri numai 
«valahi imbecili» s'au pretăcut azi în «soldați români a căror vitejie 
va rămânea pentru totdeauna istorică». 
| Să nu căutăm prea adânc explicaţia acestui fenomen curios, 
Explicaţia este foarte îirească, logică. Ungurii nu au lăudat niciodată 
aceste regimente românești până erau o primejdie, adică până mai. 
existau. Laudele lor au început în momentul cână se stingeau Ro- 
mânii în focul ucigător al Rușilor, împotriva cărora întotdeauna ei 
şi numai ei erau trimişi la asalt. 

De aceia au amuţit rând pe rând laudele aduse regimentelor 
21, 22, 23, 24, 33 şi vor amuţi şi laudele aduse regimentului 50, 
Regimentele 27, 22, 23 și 24 nu mai există, cum numai redus la 
un efectiv neînsemnat există şi regimentul 33 şi cum nu va exista 
în curând nici regimentul 50, care nu se mai poafe complecta cu 
contingentele de recrutați români, fiindcă Români nu mai sunt, ci 
trebuie să fie complectat cu contingente ungurești din Săcuime.. 

Ungurii îi laudă azi pe Români cum orice creştin are cuvinte 
mai potolite față de morţi. Ii laudă fiindcă despre morţi nu-i creşii- 
nesc lucru să vorbeşti de rău,,. 

Când Ungurii laudă un regiment românesc este dovadă Că nu 
mai există... | 

De aceea ne unple laudele lor cu atâta durere. 


Ion losif Schiopul 

ŞCOALELE GERMANE IN CAPITALA . 
ROMÂNIEI 


In „Universul“ independent dela. 10 August cetim la pg. 3, 
următoarea di ii ua 


AŞEZĂMINTELE ŞCOALE 
ALE 


COMUNITAŢII EVANGELICE DIN CAPITALA. : 


Şcoala primară de băeţi Şcoala primară de fete - 











= LICEUL REAL PESE Şcoala superioară de fete 


Şcoala de comerț. pentru fete 





Şcoala superioară de comerţ 





Clasa industrială pentru fete 
| 
Pensionat de băeţi | 





Pensionat de fete 


Școala Froebeliană pentru copii mici de ambele sexe: 
FRECUENŢA. TOTALĂ IN ANUL ŞCOLAR 1914—1915: 
= 2400 ELEVI ȘI ELEVE ———— 





Certiticatele de maturitate ale liceului real și ale şcoalei superioare 
„de comerţ sunt recunoscute în „România, Austro-Ungaria, 
Germania şi Elveţia“. 

e 
Pentru a fi complecţi trebue să mai spunem că cele opt şcoli 
germane înşirate aci nu sunt singurele școale germane din Bucu- 
reşti. In afară de aceste școale evangelice mai sunt 7 şcoale ger- . 
mane catolice cu o populaţie şcolară de 815 elevi și cu tendinţe 
germane aproape tot așa de pronunțate ca și cele evangelice, 


România e țara în care şcolile germane sunt rai numeroase 

şi mai puternice din lumea întreagă, afară bine înțeles de Germania, 
Austria şi Elveţia. 
" “Dar puterea aceasta nu e în favorul României şi al poporului 
românesc, ci în defavorul lui. 

“Observate mai de aproape aceste şcoale ni se presintă ca o 
primajăie națională uriaşă. 

Pănă acum judecata asupra lor era foarte simplă. Se zicea: 
nemţii sunt buni pedagogi, şcolile lor numai folosi ne pot şi nouă, 
Și de vom putea învăța și limbă germană şi orânduială germană. 
Să nu le facem nici o greutate, dimpotrivă să le dăm tot concur- 
ul, Aşa s'a întâmplat că liceul german şi şcoala germană de co-. 
merţ au fost declarate egale cu şcolile statului român, putându-se 
bucura absolvenţii lor de drepturi la fel atât în România, cât și 
în Germenia, Austro-Ungaria şi Elveţia. , s: 
E Dar socoteala noastră a fost greşită. Profesorii germani veniţi 
aici în „Orient“, nau venit să-i pregătească pe elevii. lor pentru 
"scopurile noastre, ci pentru scopurile lor germane, protrivnice nouă. 
„Ei nu i-am învăţat numai limbă germană, ci li-am insuflat și duh. 
nemţesc omorâtor pentru noi. Ei i-au crescut pe elevi penari in- 
teresele germane. 
| Şi cine sunt elevii acestor școli susținute în mare parte de 
statul german? Să nu să creadă că sunt germani; cei mai mulți 
sunt evrei şi români. Reprezentanţii imperialismului german care 
cresc deci copii de-ai noştri și copii de-ai evreilor noștri. Să ne mai 
mirăm prin urmare că în capitala acestui Regat latin ai cărui fii 
şi-au facut cultura în Franța, propaganda germană a prins rădă- 
cini puternice din cele dintâi zile ale războiului european? Sunt 
roadele școalelor germane, care de decenii întregi ni-au înstrăinat 
şi- pe fii noștri şi pe ovreii noștri. 


G. Oprean. 


388 Ie TRIBUNA 





LITERATURĂ POLITICĂ. 


— DĂRI DE SEAMĂ — 


Frate pentru frate. România şi Românii din Serbia,—Câteva 
“note culese de Mircea dela Mare. (Bucureşti, 1915, 75 pg., lei 1,50.) “Intro 
vreme când se vorbeşte cu atâta giije despre toate frânturile neâmuilui 
nostru, esta un act da dreptate să se vorbească şi despre cei 300.900 de 
„Români din Serbia, pentru care nu s'a făcut niciodată nimic şi pentr: cari, 
probabi!, nu se va face nici în viitorul apropiat. Broşura: de față re- 
produce trei articole publicate, la 1913 în „Românul“ din Arad, (primul ar- 
icol e scris din întâmplare, chiar de scriitorul acestor rânduri), în câri se 
atrage atenţia României asupra fraţilor noştri din Serbia. | | NR, 
Se dau apoi şi „câteva note etnografice şi statistice despre Românii 
din Serbia“ şi se înşiră cu numele toate satele locuite de Români. Ur- 
mează apoi nişte „Date statistice asupra Românilor de pe teritoriile rupte 
din imperiul otoman şi anexate Serbiei, Greciei şi Albaniei“, conform Că- 
rora în fosta Ţurcie europeană trăiesc 600.000 Români. „Aceşti: Români, 
—zice d-l Mircea dela Mare—dimpreună cu. cei 2.400.000 Albanezi şi dim- 
preuna cu alţi 500.000 Albano-Români afiători in valea Timocului, pe malul 
bulgăresc al Dunării şi în munţii Muntenegrului... lucrează în taină... că la 
un moment dat să se poată crea statul Albano-Macedoneanâ(!!) 
Interesante sunt notele istorice şi etnografice din lucrarea sârbului 
Stoian Novacovici: „Naţia şi Ţara în vechiul stat sârbesc“ (pg. 39 — 64). 
Broşura se încheie cu o mişcătoare scrisoare a unei doamne- aromâne; 
care a umblat prin România şi prin Transilvania. Am fost — zice doamna - 
aceasta — la Mehadia, o localitate în Transilvania, unde am fost îndrăgită 
de aceşti oameni ca şi din partea unor adevăraţi fraţi. Am vorbit cu țăranii 
de acolo. Ce mai oameni! Imi închipuiam cam ce trebuie să fie intelectu- 
alii români din Transilvania. Mi s'a părut că sufletul lor aude de dragostea 
jimbei şi naţiunii. lor ca şi la noi, nefericiţii din Macedonia“, - | 
„Două încercări dramatice de actualitate.—D-l Const. P. Deme- 
„rescu a publicat (în ediţia a Il) un „episod dramatic întrun act, din mar- 
tiriul Românilor din Ardeal“, sub titlul „Spre ziua cea mare“ (Constanţa, 
Institut de arte „Vulcanc, 1915, 79 pg. 1 Leu). Dedicat părintelui Dr. Vasile 
„Lucaci. - i 
E vorba de cea din urmă fază a martiriului românesc din Ardeal, 
de răsboiul european în care se varsă da geaba atâta sânge românesc, fără 
nici o perspectivă de ideal. : 

Acţiunea se petrece întrun sat din părțile Sibiuiui. Răsboiul s'a în- 
ceput de câteva săptămâni. Se întorc soldaţi răniţi, cărora pe câmpul de 
luptă li s'a spus că România a intrat în răsboiu alături de Ungaria. In sat 
o frământare grozavă. Toată lumea aşteaptă zi de zi sosirea dorobanţului 
român, liberatorul Transilvaniei, care însă nu mai vine. Vin numai ziarele 
din „ţară“, pe supt ascuns, care aduc speranțe,... i 

Din sat sunt culeşi soldaţii capabili să poarte arme. Intelectuali sunt 
arestaţi, ca să rămâie poporul îără conducători. Jandarmii operează după 
cel mai sigur sistem.! ” iuti 

In toate sufletele mai e o singură nădejde: România, care însă nu 
mai vine. Şi atunci un singur drum îl desemnează înaintea celor ce cred 
că viaţa trebue trăită pentru un ideal: Drumul spre România, pănă când 
aceasta îşi va lua Orumul spre datoria ei, spre Ardeal... Incepe deci epoca 
dezertărilor dela o datorie nefirească, spre o datorie firească.,. 

Fără să fie o lucrare de o valoare literară propriu zisă, episodul 
d-lui Demetrescu se distinge prin o simţire curată, prin cunoaşterea suile- 
tului agitat din Ardealul ultimului an, şi prin voința sinceră 0e a face ca 
acest suflet, cu sbuciumările lui grozave, să ajungă a îi cunoscut în Țara- 
mamă. Centr b 
„Credem că acest episod s'ar putea represinta cu mult folos pe sce- 
nele teatrelor de vară, unde, chiar şi în aceste timpuri mari se reprezintă 


aproape numai trivialități. 


O altă încercare dramatică, apărută în timpul din turmă, e aceea a: 
d-lui Ioan ]. Neacşu intitulată în mod pesimist, „Nici acum...“ „Epilog 
dramatic, un act în 3 tablouri“ (Turnu Severin, ediț. R. C. Conta & Gh, 
Mironi, Tip. L. 1. Niculescu, 1915, 72 pg. 1 Leu). Subiectul acestui epilog în 
versuri e „Tragicul sfârşit al lui Horia, Cloşca şi Crişan, Căpitanii răscoalei 
Românilor din Ungaria în anul 1784%, | | 

Primul tablou reprezintă prinderea celor trei căpitani, trădaţi, al doilea . 
judecarea lor la moarte şi al treilea ultimele clipe, din viaţa lui Crişan, care 
se sinucide. 

Lipsește culoarea locală şi timbrul contemporan. Personagiile” au 
suflet modern, ceeace e o scădere. y 

Totuş, în vremuri ca acestea şi acest epiiog s'ar putea reprezinta în 
teatrele da vară. i 

Broșuri românești tipărite la Londra.—Anul Odin urmă a fost 
productiv pentru literatura politică în limba română. S'au tipărit broşuri în 

" Hmba noastră în mai multe capitale europene, ca Budapesta, Viena, Berlin 
şi Londra. Avem înaintea noastră „Discursul finut de Excelenţa Sa Sir 
“Edward Grep, HK. G. Secretar de Sfat la Departamentul Afacerilor Streine 
ale marei Britanii, la Bechste in Hall, Londra, înziua de 22 Martie, 1915. (Lon- 
ara, 14 pg. 20 bani). Reţinem dinacest frumos discurs următoarele: „Care eşte 
idealul german ni-au tot spus-o mereu dela începutul răsboiului profesorii 
şi scriitorii germani, anume: Germanii stabiliți ca un popor superior, în 
mânile cărora orice mijloace sunt drepte întru cât ele slujesc la mărirea 
puterii lor. în contra cărora orice rezistenţă este vinovată şi trebue zoro- 
bită în mod brutal; un popor stabilind o supremație asupra naţiunilor de 
pe Continent, impunână o pace care nu aduce altor popoare libertate, ci 
supunere Germaniei. Eu aş preieri să piersau să plec cu totul de pe acest 
continent, de cât să trăesc aci în astfel de condițiuni. După acest răsboiu 
noi și celelalte naţiuni europene trebue să fim, libere—să trăim fără să fim 
ameninţaţi de vorbele supremilor răsboinici, de armuri sclipitoare şi 
săbii continuu zăngănind în teacă. şi Cerul mereu invocat ca complice 
al armelor germane şi fără ca politica noastră să fie dictată şi destinul 
şi activitatea noastră naţională controlată de oastea militară prusiană. 
Cerem pentru noi şi aliaţii noştri cer pentru ei şi împreună vrem să . asi- 
gurăm diferitelor naţiuni europene, dreptul de a duce o existenţă naţio- 
nală,-nu la umbra -egemoniei sau -supremaţiei prusiene, ci la lumina 
egalei libertăţi. | 
Patrie și patriotism.— Conferinţă rostită la Ateneul Român din 
Bucureşti la 24 Ianuarie 1915 de Barbu Delavrancea (în Biblioteca „RO- 
mâniei viitoare“, No. 2, Ploeşti,: 16 pg. fără preţ). O admirabilă apoteoză 
a patriotismului, făcută pentru copii. Reproducem aici încheierea, „Odini- 
„oară mi se povestea un basm, pare-mi-se „Inşiră-te Mărgărite“. Era. un 
împărat care avea doi copii. Impăratul avea o haramină de împărăteasă şi 
haramina era mumă vitregă celor doi copii drăgălaşi. Copii, ca 'n basme, 
erau meniţi să nu piară. Haramina omori pe copii,—copii—după mai multe 
transformări —s'au prefăcut într'un stejar înalt, umbros, în curtea împără- 
ției. Şi împăratul nu mai putea de dragul stejarului sub care se odihnia 
după străduinţele zilei. Nicăiri nu dormia aşa de dulce, ca sub umbra ste- 
jarului în care trăia sufletul copiilor lui, Că de câte ori adormia cu împă- 
răteasa, dormea dus sub ramurile mari şi învolate. Intr'o zi o ramură şopti : 
—„Frăţioare, tu eşti bine* ?-—Bine, bine de tot, căci umbresc pe tatăl nostru. 
Dar tu surioară 7—,(lie mi-e greu, frate, căci umbresc pe haremina de - 
cioară. Împărăteasa îi auzi şi din ceasul acela pănă nu tăiă stejarul, nu se 
lăsă.. Din stejar scoase două scânduri şi le puse în lungul patului împără- 

tesc...— Târziu, după miezul nopții când dorm apele toate, se auziră şoapte 
în odaia de culcare a împăratului.—, ie ţi-e bine, irate 2“—,„Mie mi-e bine, 
„că se odihneşte pe mine împăratul, bunul nostru tată. Dăâr ţie ?2“—Mie mi-e 
greu, frate, că-mi stă buştean în spinare trupul haraminei....“. 

- Copii, nu e aşa că e de mult de-atunci? Câte secole n'au trecut! Uite, 
aşa stă poporul român, ca două scânduri însuflețite, d'o parte şi de alta 
a Carpaţilor. De una e bine, căci stă cine trebue să stea, de alta e greu 
şi dureros, căci o apasă cine mar trebui s'o apese!... 

„Dacă nu ni-am face datoria, am îi o generaţiune în veci blestemată 
să suferim torturile nefericiților copii din basmul pe care vi-l spusei“. 

„Sărbătoarea Mozţii“.—Aşa se chiamă volumul de poezii al d-lui 
Aron Cotruş, care va apare în zilele acestea la Arad. Cuprinde frământă- 
rile unui suflet simţitor, silit să petreacă cele mai grozave zile din viaţa 
neamului său, acolo unde neamul se stinge de geaba, pentru alţii. Cunoaş- 
tem din <Românul> câteva din poeziile acestea şi strângerea lor în volum 
credem că înseamnă un câştig pentru cultura românească, cu toate că 
după cum vă asigură cRomânul», «/oate poeziile sunt-trecute prin cenzura 
procuraturei regeşti ungare». Tocmai pentru aceasta volumul are o va- 
"- toare şi mai mare. A SE: 

„Războiul politie, economic, conjugal de Dem U, Bian.—Galaţi, 
1915, 16 pg. 30 bani. Versuri proaste, cu fond banal şi cu o formă. cara- 
ghioasă. Reţinem totuşi aceste versuri : 


Hai cu toții în Ardeal! 

De acord cu aliaţii 

Să trecem în zbor Carpaţii ! 
Dar când colo ce să vezi, 
Nici nu [i-ar veni să crezi: 
Trec vagoane cu benzină, 
Trenuri. întregi cu făină 

Ba ca culmea şi slănină, 
Dar nu armata română ! 


"Jalea Ardealului, de 1. Cruţin Delasălişte. (Bucureşti, 1915, 16 pg, 
30 bani. Cuprinde câteva poezii ca Jalea Ardealului, Neam fără noroc, 
(Moartea iobagilor, Doină-Doină, ş. a. 


G. Sima 

Resorturile morale ale „Independenţului” şi 
mpopularului” : ziar. UNIVERSUL? 


Superficialitatea și lustrul nostru de rasă latină expansivă şi 
puţin statornică în cercetarea şi înţelegerea lucrurilor, face ca in- 
complecţi cuin suntem în altele să nc arătăm şi'in felul de a 
inspira şi prețui „Presa“. In țara românească unde analfabetismul 
domneşte ca la popoarele cele mai inaccesibile culturei și unde 
„moravurile sunt: păcătoşite de oligarhia politică hrăpăreaţă şi 
parazitară, ziare ca „Universul“ de pildă cu un director care nu 
cunoaște altă literatură decât epistolarul. comercial și altă pregătire 
culturală decât certificatul de patru clase primare obținut la limită, 
trec ca ziare bine scrise, „chibzuit“ redactate și. „imparţial“ conduse - 
Cu hapuri de catramină, romane foileton, premii de abonament, 
“anunţuri de căsătorie și moarte au ameţit pe naivii și au câştigat 
încrederea celor puţini la simţire în avântare și pătrundere și pe 
când alte ziare trebuie să facă sforțări supra umane pentru a se 
menţine în publicistică demne şi imparţiale, „Universul“, cu notițe 
mărunte, cu reportagii imaginare, cu lașitatea de gândire pe care 
a caracterizat-o cineva, ajunge să-și clădească „palate“ şi să umple 
cu vârf lăzile moștenitorilor veseli de aur, 

Bănuţul săracului și aurul bogatului, „Universul“, le adună . 
ca căldărușea popii de zi întâi. Șters ca culoare publicistică, laş - 
ca ţinută națională, tarabagiu ca deviză, iată cum: este „Univer- 
sul“, — Tout a l'egout-ul—publicaţiilor conspiratoare, mercantile şi 
trădătoare. Acţiunea criminală a nemților la sate cu publicații și 
'spioni, „Universul“, o trece sub tăcere iar când cineva vine să 
protesteze și să demaște astfel de uneltiri, tot „Universul“ sare să * 
le acope. Apeluri patriotice către preoți şi învățători în aceste mo- 
mente grele scrise de condeie cinstite şi inimi calde și publicate în 
revistele sătești, „Universul“, a refuzat să le reproducă. Avid de 

bogății, va continua cu laşitatea şi imprecisul de gândire, furând 
gologanul cititorului şi făcând din patriotism taraba vulgară şi ci- 
nică a samsarlâcului fără scrupule. 


|, 


„Universul“, pănă la o vreme a fostal tuturor şi îi nimănui. 
Cine nu a scris în el dintre fruntașii gândirei, ştiinţei şi artei. 

Condciele angajate pe lângă calitate aveau şi autoritatea nu- 
melui pornind dela intelectuali şi oameni politici de onoare şi merit. 
Vlăhuţă, Caragiale, Raneti, Sadoveanu, Duca, Xenopol, Iorga din- 
preună cu fruntașii politici când aveau o idee de expus şi o pro- 
punere de făcut, la „Universul“, se adresau ca la organul care 
inspiră mai mult încredere, ca la amvonul de pe care se predică 
ideia și credința, libere de prejudecăţi, tentaţii: și' mașinaţiuni, Așa 
se deprinsese lumea să considere - odată „Universul“ și aşa era, 
Independența reală și românismul franc şi leal crau atât de înră- 
dăcinate la „Universul“ în cât pe vremuri „Pământenii“ din Mol- 
dova, începuse să'l boicoțeze ca pe o gazetă antisemită şi numai 
spiritul de prevedere și tactică a Direcţiei care se grăbia să publice 
apelurile „Infrăţirei Israelite“ către Parlament și Rege și angajarea 
mai în urmă a condeielor cușer, au putut scăpa foaia de tob şe- 
begoim harog, afurisenia rabinilor. .Ajunsese proverbială izolarea 
Universului de ari-ce manifestare politică şi rezerva prudentă şi 
sfincxică în care se complăcea 'când era vorba să ia o atitudine 
hotărâtă ori si tragi concluzii şi să facă comentarii în chestiuni 
care pasionau mai viu spiritul public. „Universul“, înregistra . cu 
realismul şi precizia celui mai conştiincios şi mai perfecționat aparat 
fotografic totul, dar de criticat şi comentat ceva, ba; 

Dar atitudinea aceasta nu se putea prelungi la infinit. Tolc- 
rabilă în vremuri normale,.in cele. critice ia devenea o adevărată 
lașitate. Moștenitorii lui Caţavilan desigur că nu le putea prevede 
de toate şi apoi nici că aveau prea mare nevoe, Vadul cititorilor 
şi a contribuabililor de inserții şi reclame fiind făcut, ce'i rămânea 
decât să, urmeze vechea tactică și să rneargă inainte capitalizarea 
“milioanelor, Aşa de altfel se și explică cum de Universul n'a 

pierdut după “moartea lui Caţavilan nimic deși intrase în stăpâni- 
rea unui analfabet şi nechemat ca domnul Dumitrescu-Câmpina. 
Vine însă răsboiul şi Universul trebue să-și marcheze atitudinea. 
Directorul său dupe cum afirmă cercurile bine informate - făcea 
naveta între Bucureşti-Viena şi Berlin pe când trimesul guvernului 
Domnul C. Stere, îndemna la sinucidere şi asasinat. de ai pe 
românii din monarhia habsburgică. | 

Evident că nu era tocmai uşor pentru o gazetă naţională să 
ia o atitudine hotărâtă şi clară stând între un guvern care înpin- 
gea spre nemți şi o ţară care își striga aspiraţiunile milenare. 

„Universul“, şovăia sau evalua mai bine zis, Alături de ar-o 
ticole de ale domnilor Stere și Matac, ultranemțeşti, publica și 
altele curat româneşti; nici naţia părăsită de tot dar nici taraba 
neglijată. Universul dădea să înțeleagă ori cui că e propriu şi ca- 
pabil să ia cu cea mai naturală desinvoltură, şi cu Dubla şi cu 
Quadrupla. 
| Când lucrurile încep a se lămuri dupe atâtea furturi şi pu- 
hoaie când unanimitatea inteligenței române şi majoritatea condu- 
cătorilor politici îşi fixează atitudinea lor și prin urmare druniul 
țărei, „Universul“, ia o poză mai categoric favorabilă aliaților şi 
alături de Adevărul şi Epoca, secondează cu căldură și bărbăţie 
Chiar simţimintele în clocot şi vederile unitare care toate porneau 
dintr'o inimă şi se îndreptau spre o ţintă, desrobirea: fraților de 
sub jugul Austro-Magbhiar. 

Cât și pentru ce a luat Adiveraule această falșe poză, vora 
vedea-o altă dată. Ceeace putem spune ca încheere aci este că 
Universul a: încetat a mai fi “gazeta lașității de gândire“. la a 
trecut la acte de curaj; la curajul vânzărei de conştiinţă. 


Ştefan Bosiv, 

CÂNTECE POPULARE DIN RĂSBOIU 


Foaie verde de cicoare 
Sus la gruia la lele Floare 
S'adună la şezătoare, 
S'adună şi nu s'adună 
Că nu-i om cu voie bună 
De când cu poruncile 
De-or pornit cătanele 
Şi goliră satele. 
Alte dăți câte-un nărod 
iți glumia să sai din pod 
Astăzi crezi că-i la prohod. 
* Babele îşi torc fuiorul * 
Şi nevestele-şi torc dorul 
Şi cum scade caierul 
.. Le sporeşte vaierul, 
lar sărmane fetele 
şi rup. cusăturile 
Şi pe-ascuns câte-un oftat 


Duce dor înstrăinat. . 
+ 
Fruuzuliță ca iarba 
Jalnică-i şi-a altuia 
De atâta veste rea. 
Jalnice's şi trenurile 
Cari pornesc cătanele 
Trenul vine pufăind . RS: 
Noi îl aşteptăm plângând. _: 
A vint trenul şi-a ajuns 
Şi noi nu-l vedem de plâns. 
Pleacă trenul şi Stă iară 
Că nu poate de povară, 
Că's vagoanele 'ncărcate 


- Tot cu voinici de pe sate, 


Tot voinici cu copii mici 
Feciori tineri cu părinți. 





CÂNTECUL ROBILOR 





Robi umiliți, ce zile grele 
Străbunii voştri vă lăsară |! - 
Voi nu sunteți ai nimănuia, 
Voi maveți casă, waveți țară... 


In lanțurile seculare 

Călăii v'au încăluşat, 
Și-acum vă mână înainte, 
La moarte, pentru Împărat. 


Și voi cădeți, stropind țărâna, 
Să-i faceți mersi triumfal, 
Jar jalea avipa 'şi întinde 
Și plânge-amar peste Ardeal... 


Robi umiliți, ce zile grele 

Pau umneltit duşmani de moarte! ' 
Un neam întreg azi se 'nfioară, 
Că fratele ucide frate... 


Femeile rămân cernite, 

Copii fără de părinți, 

Că nu mai poate nici pământul 
Să poarlte-atătea suferinţi. 


De groază, umbrele străbuue 

S'au ridicat din groap' afară 
Și plâng în noaptea viforoasă : 
„ Voi n'aveți casă,n'aveţi țară...“ 


Eugeniu Revent 

Cine a înființat „Ziua“.—la privința această găsim în Kronstad- 
fer Zeitung din Braşov o injormajie foarte prețioasă. Ci că: înjiință- 
torul şi susținătorul ziarului al cărui director e d. D. Slavici, e sasul 
Hans Benning de-acolo, din Braşov. 

Ne miră nespus. de mult dragostea d-lui Benning pentru noi 'Ră: 
mânii, şi parcă ne vine să-l socotim de sas râu, vândut renegat. Alt- 
fel ar fi înființat un ziar săsese la Braşov, iar nu unul românese la 
Bucureşti... 


Pentriu Congresul HLisei Cuitnrale. — „România viitoare“ din 
Ploieşti adresează Comitetului central al Ligei Culturale următoarea 
vugare, care credem că va avea răsunetul envenii: 

„Peansmitem respectuos cererea multor liqiști de-a se convoca 
Congresul anual şi ne încăduim de-a o susține cât se poate de căl- 
duros. Ar fi şi cel mai rimerit prilej de-a sprijini pe cei tari, de-a 
redă curaj gi încredere celor slabi, de-a țace să amuţească şi să slă- 
bească ticăloşia dusmanilor şi-a însteăinaţiloe |. 


Cum scriu Nemţii In Bucuregti.—n ziarul Biahiniat: care 
apare da câteva zilei în Capitală sub direcţi a d-lui G, Demetrescu: “Ghica, 
se scriu articole de o violență fără margini la adeesa tuturor acelora 
cari apasă interesele țarii şi ale neamului precum trebue, Astfel în No, 
17 dela 7? (iugusi se scrie subiiliul „Un mizistru hoț şi trădător“ un 
azticol despre d-l Bm. Costinescu, în care se întrebuințează urmăâtoa- 
vele calijteative la adresa valorosului bărbat de stat: incult, nefast, 
eviminal, exploatator nemilos, bandit, hot, tâlhar, nenorocirea ţării, ne- 
leginit, monstruos, ridicol, coțear, borjaş, trădâto», 

Aşa scriu Nemţii în Capitala Românici în contra unui ministru 
român şi nu se găseşte nici un om şi nici-o lege caresă-i înveţe minte. 


Coruptia Austro-fserriană.— Propunerile simbriașilor legaţiunilor 
Hustra-Germane se țin lanţ. După ce în van au îacereat ficăloşii, să 
cumpere conștiința redactorilor gazeteior patriotiee cu tiraj, au mutat 
matea mărcilor Şi coroanelor, îndreptând'o câtre ziarele obscure. 

Câte-va au cedat. Dar aceasta ru era indeajuns, pentru propa- 
ganda condamnabilă, diametral opusă intereselor noasire. Au început 
acum să-şi arele faţa hidoasă, redaetorilor de reviste, Sau adresat 
revistei bucureştene „Vremea Nouă“: cari li răspunde ast-fel: 

„Cigenţii. de. corupijiune ai legațiunilor austeo-germane nu sunt nici 
de cum o' legendă. (vând tristul prilej să ne înctedinţăm noi înşi-ne 
de îndrăsneala cu care îşi îndeplinesc ncturburați de nimeni opera 
murdară de cumpărare a cunştiințelor, facem cunoscut tuturor acelor 
neruşinaţi, cari vor îndrăsni să mai propună vreunuia dinire colabo- 
ratorii sau cunoscuţii noşivi tot felul de târguri desgustătoare, să se 
aștepte nu numai să primească pe dată cgrecțiunea meritată, dar să-și 
vadă chiar nuinele date în vileag eprea fi ocoliți şi expuşi dispreţului 
tutulor. 

Nădejdea că această înştiinţare nu va întârzia să-i readucă pe 
cei rătăciți pe calea bună ne opreşte pentr'un moment dea da pe faţă 
numele şi dovezile netăgăduite ce le avem în mână“. 





Gunnnnonnnnnnnnanasannanananan 
CASĂ FONDATĂ IN 1866. 

